ai4bharat/Pralekha huggingface dataset:
মৎস্য ও পশু পালন এবং দুগ্ধশিল্প মন্ত্রক
আজাদি কা অমৃত মহোৎসব উদযাপনের অঙ্গ হিসাবে ‘কিষাণ ভাগিদারী প্রাথমিকতা হামারি’ অভিযান
দেশ জুড়ে প্রায় ২ হাজার জায়গায় ১ লক্ষেরও বেশি কৃষকের এই অভিযানে অংশগ্রহণ
নয়াদিল্লি, ২৯ এপ্রিল, ২০২২
মৎস্য, পশুপালন ও দুগ্ধ শিল্প মন্ত্রক ২৫-৩০শে এপ্রিল দেশ জুড়ে ‘কিষাণ ভাগিদারী প্রাথমিকতা হামারি’ অভিযান উদযাপন করেছে। আজাদি কা অমৃত মহোৎসব উদযাপনের অঙ্গ হিসাবে কৃষি ও কৃষক কল্যাণ মন্ত্রকের সহযোগিতায় এই অভিযান চালানো হয়। কর্মসূচীর চতুর্থ দিনে মৎস্য পালন দপ্তর, পশুপালন ও দুগ্ধ শিল্প দপ্তরের সঙ্গে যৌথভাবে একটি সচেতনতা শিবিরের আয়োজন করে। ভার্চ্যুয়ালি অনুষ্ঠিত এই শিবিরে মৎস্যজীবী, পশুপালক, দুগ্ধ শিল্পের সঙ্গে যুক্ত ব্যক্তি এবং সংশ্লিষ্ট সকলের মধ্যে সচেতনতা গড়ে তোলাই ছিল এর মূল উদ্দেশ্য।
কেন্দ্রীয় মৎস্য, পশুপালন ও দুগ্ধ শিল্প মন্ত্রী শ্রী পরোষোত্তম রুপালা অনুষ্ঠানে তাঁর মন্ত্রকের গৃহীত বিভিন্ন কল্যাণমূলক প্রকল্পের বিষয়ে বিস্তারিতভাবে জানান। মৎস্যপালন ও পশুপালনের মধ্য দিয়ে জীবিকা নির্বাহের গুরুত্বের কথা তিনি তাঁর ভাষণে তুলে ধরেন। অনুষ্ঠানে দপ্তরের দুই প্রতিমন্ত্রী ডঃ এল মুরুগান এবং শ্রী সঞ্জীব কুমার বালিয়ান উপস্থিত ছিলেন। পশুপালন ও দুগ্ধ শিল্প দপ্তরের যুগ্মসচিব ডঃ ও পি চৌধুরী প্রধানমন্ত্রী মৎস্যসম্পদ যোজনা, ফিশারিজ ইনফ্রাস্ট্রাকচার ডেভেলপমেন্ট ফান্ড, কিষাণ ক্রেডিট কার্ড সহ বিভিন্ন প্রকল্পের বিষয়ে বিস্তারিত জানান। দেশের বিভিন্ন প্রান্তের প্রায় ২ হাজারটি জায়গায় ১ লক্ষেরও বেশি কৃষক এই অনুষ্ঠানে অংশগ্রহণ করেন। অনুষ্ঠানে অংশগ্রহণকারী সকলের উৎসাহ ছিল নজরকাড়া। অন্তর্দেশীয় মৎস্যপালন দপ্তরের যুগ্মসচিব শ্রী সাগর মেহরা ধন্যবাদসূচক ভাষণ দেন।
CG/CB/SB
(Visitor Counter : 141
অর্থমন্ত্রক
২০১৮-র মে ও জুন মাসে কেন্দ্রীয় প্রত্যক্ষ কর পর্ষদ তিনটি একতরফা অগ্রিম মূল্য সংক্রান্ত চুক্তি করায় ভারতীয় অগ্রিম মূল্য চুক্তি ব্যবস্থার অগ্রগতি হয়েছে
নয়াদিল্লি, ০৪ জুলাই ২০১৮
কেন্দ্রীয় প্রত্যক্ষ কর পর্ষদ বিগত কয়েক মাসের মধ্যে তিনটি এক তরফা অগ্রিম মূল্য সংক্রান্ত চুক্তি করেছে। এইসব চুক্তিগুলি স্বাক্ষরের মধ্য দিয়ে কেন্দ্রীয় প্রত্যক্ষ কর পর্ষদের সঙ্গে এই ধরণের চুক্তির সংখ্যা বেড়ে ২২৩ হয়েছে। এর মধ্যে ২০টি দ্বিপাক্ষিক মূল্য সংক্রান্ত চুক্তিও রয়েছে।
বিগত কয়েক মাসে এই ধরণের চুক্তিগুলি গ্রাহক পণ্য শিল্প, যান, এবং মূল্যবান রত্ন পাথর ও ধাতু ক্ষেত্রে করা হয়েছে। এইসব চুক্তির আওতায় আন্তর্জাতিক লেনদেনের মধ্যে কর্পোরেট গ্যারান্টি, ব্র্যান্ড ক্রয়, গ্রেডিং পরিষেবার সুবিধা গ্রহণ, পরিচালন পরিষেবার সুবিধা গ্রহণ এবং রয়্যালটি প্রদান রয়েছে।
অগ্রিম মূল্য সংক্রান্ত চুক্তি ব্যবস্থার অগ্রগতির ফলে নিরপেক্ষ কর ব্যবস্থা গড়ে তোলার সিদ্ধান্ত আরও জোরদার হয়েছে। ভারতীয় অগ্রিম কর সংক্রান্ত চুক্তি কর্মসূচিটি জাতীয় ও আন্তর্জাতিক পর্যায়ে প্রশংসিত হয়েছে কারণ, এইসব চুক্তির মাধ্যমে স্বচ্ছ এবং জটিল মূল্য সংক্রান্ত ইস্যুগুলির সফলভাবে নিষ্পত্তি করা সম্ভব হয়।
CG/PB/SB…
(Visitor Counter : 23
তথ্যওসম্প্রচারমন্ত্রক
এই বাজেট প্রগতিশীলঃ শ্রী প্রকাশ জাভরেকর
নতুনদিল্লি, ১লা ফেব্রুয়ারি, ২০২১
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভরেকর আজ বলেছেন, এবারের বাজেট প্রগতিশীল। কেন্দ্রীয় অর্থমন্ত্রী শ্রীমতী নির্মলা সীতারমণ সংসদে ২০২১-২২ অর্থবর্ষের বাজেট পেশ করার পর সাংবাদিকদের সঙ্গে কথা বলার সময় শ্রী জাভরেকর বলেছেন, করোনা ভাইরাস মহামারী বিশ্বজুড়ে অর্থ ব্যবস্থাকে প্রভাবিত করেছে। কিন্তু ভারত শুধু কোভিডের বিরুদ্ধে লড়াই জেতেই নি, একই সঙ্গে ভারত দারিদ্র্যের বিরুদ্ধে তার লড়াই চালিয়ে যাচ্ছে এবং সমৃদ্ধির দিকে এগিয়ে চলেছে।
বাজেটে মূলধনী ব্যয়ে বিপুল অর্থ সংস্থানের প্রসঙ্গ উল্লেখ করে মন্ত্রী বলেছেন, পরিকাঠামো ক্ষেত্রে পাঁচ লক্ষ কোটি টাকার বেশী বিনিয়োগ একটি গুরুত্বপূর্ণ উদ্যোগ। এর ফলে কর্ম সংস্থানের প্রচুর সুযোগ সৃষ্টি হবে।
প্রধানমন্ত্রীরদপ্তর
২০০১ সালে ভূমিকম্প বিধ্বস্ত কচ্ছের রূপান্তর সংক্রান্ত একটি ট্যুইট প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ০৫ এপ্রিল, ২০২৩
প্রধানমন্ত্রী শ্রী নরেন্দ্র মোদী ২০০১ সালে ভূমিকম্পে বিধ্বস্ত অবস্থা থেকে বর্তমানে পর্যটনের আকর্ষণীয় স্থান হিসেবে কচ্ছের রূপান্তর ও উন্নয়ন সংক্রান্ত একটি ট্যুইট সকলের সঙ্গে ভাগ করে নিয়েছেন। কচ্ছের সাংসদ শ্রী বিনোদ চাবড়া এই ট্যুইটটি করেন।
প্রধানমন্ত্রী ঐ ট্যুইট বার্তার প্রত্যুত্তরে বলেছেন, ‘কচ্ছ সম্পর্কে একটি সুন্দর ট্যুইট। ২০০১ সালে যখন কচ্ছ ভূমিকম্পে বিধ্বস্ত হয়েছিল, সেই সময় এই শহরকে নিয়ে শোকসংবাদ লিখে ফেলেছিলেন বহু মানুষ। কিন্তু, এই জেলার জনগণ উল্লেখযোগ্য কিছু কাজ করেছেন। তাঁরা আবারও ঘুরে দাঁড়িয়েছেন এবং জেলাকে নতুন এক উচ্চতায় পৌঁছে দিয়েছেন। আজ কচ্ছ এক আকর্ষণীয় পর্যটন স্থল হয়ে উঠেছে”।
PG/CB/SB
(
তথ্যওসম্প্রচারমন্ত্রক
প্রবীণ অভিনেতা ও পরিচালক বিশ্বজিৎ চট্টোপাধ্যায়কে ৫১তম ভারত আন্তর্জাতিক চলচ্চিত্র উৎসবে ইন্ডিয়ান পার্সোনালিটি অফ দ্য ইয়ার পুরস্কারে সম্মানিত করা হয়েছে
নতুন দিল্লি, ১৬ই জানুয়ারী, ২০২১
গোয়ায় অনুষ্ঠিত ৫১তম ভারতীয় আন্তর্জাতিক চলচ্চিত্র উৎসবে হিন্দি ও বাংলা সিনেমার প্রবীণ অভিনেতা, প্রযোজক, নির্দেশক ও গায়ক শ্রী বিশ্বজিৎ চট্টোপাধ্যায়কে ইন্ডিয়ান পার্সোনালিটি অফ দ্য ইয়ার পুরস্কারে ভূষিত করা হয়েছে। তথ্য ও সম্প্রচার মন্ত্রী শ্রী প্রকাশ জাভড়েকর এই পুরস্কারের কথা ঘোষণা করেছেন।
এই ঘোষণার সঙ্গে সঙ্গে মন্ত্রী জানিয়েছেন, মার্চ মাসে জাতীয় চলচ্চিত্র পুরস্কার দেওয়ার সময় তাঁকে এই সম্মান প্রদান করা হবে।
বিশ সাল বাদ-এ কুমার বিজয় সিং, কোহরা-য় রাজা অমিত কুমার সিং, এপ্রিল ফুল-এ অশোক, মেরে সানম-এ রমেশ কুমার, নাইট ইন লন্ডন-এ জীবন, দো কালিয়া-তে শেখর এবং কিসমত ছবিতে ভিকির অভিনয় করে তিনি দর্শকদের মন কেড়ে ছিলেন। আশা পারেখ, ওয়াহিদা রেহমান, মুমতাজ, মালা সিনহা এবং রাজ্যশ্রীর সঙ্গে তিনি অভিনয় করেছেন। বাংলা চলচ্চিত্রের মধ্যে চৌরঙ্গী এবং গড় নসিমপুরে তাঁর অভিনয় দর্শকদের আকৃষ্ট করেছে। তাঁর শ্রীমান পৃথ্বীরাজ, জয় বাবা তারকনাথ এবং অমরগীতি ছবিটিও জনপ্রিয় হয়েছিল। শ্রী চট্টোপাধ্যায় কাহাতে হ্যা মুঝকো রাজা, ছবিটি পরিচালনা ও প্রযোজনা করেছিলেন। এছাড়াও তিনি গায়ক ও চলচ্চিত্র নির্মাতা হিসেবেও খ্যাতি অর্জন করেন।
প্রধানমন্ত্রীরদপ্তর
সপ্তদশ লোকসভার শুভসূচনা উপলক্ষে প্রধানমন্ত্রীর বিবৃতি
নয়াদিল্লি, ১৭ জুন ২০১৯
নমস্কার সাথীবৃন্দ,
নির্বাচনের পর, নতুন লোকসভা গঠনের পর আজ প্রথম অধিবেশন শুরু হচ্ছে। নতুন সাথীদের সঙ্গে পরিচয়ের সৌভাগ্য হয়েছে। আর কোনও কাজে নতুন সাথীদের যোগদান নতুন আশা, নতুন উৎসাহ এবং নতুন স্বপ্নের যোগান দেয়। ভারতের গণতন্ত্রের বৈশিষ্ট্য কী? শক্তি কী? প্রত্যেক নির্বাচনে আমরা সেটা অনুভব করি। দেশ স্বাধীন হওয়ার পর থেকে সংসদীয় নির্বাচনে সর্বাধিক ভোটদান এবং সবচাইতে বেশি মহিলা সাংসদ নির্বাচনের জন্য এবারের নির্বাচন বিশিষ্ট হয়ে উঠেছে। অনেক দশক পর একটি সরকার কে জনগণ আবার পূর্ণ সংখ্যাগরিষ্ঠতা এবং আগের থেকে অধিক আসনে জিতিয়ে দেশবাসীর সেবা করার সুযোগ দিয়েছেন। বিগত পাঁচ বছর ধরে এই সংসদে যখনই অধিবেশন বসেছে, একটি সুস্থ আবহে দেশের কল্যাণে ভালো ভালো সিদ্ধান্ত নেওয়া সম্ভব হয়েছে। সেই অভিজ্ঞতার ভিত্তিতে আশা করি এবারও সমস্ত দলের সাংসদরা উন্নত মানের আলাপ-আলোচনা, জনগণের কল্যাণে সিদ্ধান্ত গ্রহণের মাধ্যমে জনগণের আশা-আকাঙ্খা পূরণের লক্ষ্যে এগিয়ে যাবো। আমরা যাত্রা শুরু করেছিলাম ‘সবকা সাথ, সবকা বিকাশ’ – এর মূলমন্ত্র নিয়ে। দেশের জনগণ এই মূলমন্ত্রে সকলের বিশ্বাস ব্যক্ত করেছেন। এবার আমরা এই বিশ্বাসকে মূলমন্ত্রে যুক্ত করে সাধারণ মানুষের আশা-আকাঙ্খা এবং স্বপ্নগুলি পূরণ করার সংকল্প গ্রহণ করে সেগুলিকে অবশ্যই বাস্তবায়িত করার চেষ্টা করবো।
গণতন্ত্রে বিপক্ষ থাকা, তাঁদের সক্রিয় বিরোধিতা, বিপক্ষের সামর্থ্য, গণতন্ত্রের অনিবার্য শর্ত। আমি আশা করব যে, এই সংসদে বিরোধী দলগুলির সাংসদরা তাঁদের সংখ্যার কথা মাথায় না রেখে নিজেদের দায়িত্ব পালন করবেন। জনগণ তাঁদের যে সংখ্যাতেই প্রতিনিধি নির্বাচিত করে পাঠিয়ে থাকুন না কেন, তাঁদের প্রতিটি শব্দ আমাদের জন্য মূল্যবান। আমরা যখন এই সংসদের চেয়ারে সাংসদ হিসাবে বসি, তখন পক্ষ – বিপক্ষ নয়, নিরপেক্ষ হওয়া বেশি জরুরি। আমার দৃঢ় বিশ্বাস যে, আপনারা পক্ষ কিংবা বিপক্ষের ভূমিকায় বিভক্ত না হয়ে সবাই নিরপেক্ষভাবে জনগণের কল্যাণকে অগ্রাধিকার দিয়ে আগামী পাঁচ বছর ধরে এই সংসদের গরিমাবৃদ্ধির চেষ্টা করে যাবেন, আগের তুলনায় আরও বেশি পরিণামদর্শী ভূমিকা পালন করবেন আর জনহিতকারী সিদ্ধান্তের ক্ষেত্রে অধিক প্রাণশক্তি, অধিক গতি এবং সামগ্রিক ভাবনা নিয়ে পদক্ষেপ গ্রহণ করবেন।
আপনাদের সবাইকে আমার অনুরোধ, এই সংসদে অনেকেই বিতর্ককে প্রাণবন্ত রাখেন, কিন্তু সংবাদ মাধ্যম তাদের টিআরপি-র কথা ভেবেই সেই বিতর্কগুলিকে প্রচার করে না। ফলে, মানুষ এগুলির বিষয়ে জানতে পারেন না। কিন্তু কখনও কখনও আমাদের টিআরপি’র ঊর্ধ্বে উঠে সিদ্ধান্ত নেওয়ার সুযোগ আসবে। কোনও সাংসদ যদি যুক্তিসম্মতভাবে সরকারের সমালোচনা করেন, তা হলে গণতন্ত্র শক্তিশালী হয়। আমি আশা করি, আপনারা সবাই গণতন্ত্রকে শক্তিশালী করার ভাবনা মাথায় রেখে চলবেন। গোড়ার দিকে তো অবশ্যই, আমি চাইব পাঁচ বছর ধরেই আপনারা ইতিবাচক ভূমিকা পালন করে যাবেন। আর দৃষ্টিভঙ্গী ইতিবাচক হলে, সংসদে ইতিবাচক পরিবেশ থাকলে এখানে কাজ করে সবাই আনন্দ পাবেন। সেজন্যই আমরা সবাইকে আমন্ত্রণ জানাচ্ছি, আসুন আমরা সপ্তদশ লোকসভাকে নতুন প্রাণশক্তি, নতুন বিশ্বাস, নতুন সংকল্প, নতুন নতুন স্বপ্ন নিয়ে, সবাই মিলেমিশে এগিয়ে নিয়ে চলি। দেশের সাধারণ মানুষের আশা-আকাঙ্খা পূরণে আমরা যেন কোনও ত্রুটি না রাখি। এই বিশ্বাস নিয়ে আপনাদের সকলকে অনেক অনেক ধন্যবাদ।
CG/SB/SB
(Visitor Counter : 108
মানবসম্পদবিকাশমন্ত্রক
শিক্ষকদের সাথে ওয়েবিনারের মাধ্যমে বৈঠক করলেন কেন্দ্রীয় মানব সম্পদ উন্নয়ন মন্ত্রী
নবোদয় বিদ্যালয়ে যারা চাকরি পেয়েছেন লকডাউনের পরেই তাদের নিয়োগ করা হবে
২০২০-র নেট পরীক্ষার তারিখ শীঘ্রই ঘোষণা করা হবে
নয়াদিল্লি, ১৪ মে, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ আজ শিক্ষকদের সাথে ওয়েবিনারের মাধ্যমে নয়া দিল্লি থেকে এক বৈঠকে মিলিত হন। ছাত্র সমাজের কাছে কোভিড-১৯ নিয়ে শিক্ষকরা যে ভাবে সচেতনতার প্রচার চালিয়েছেন তার জন্য তিনি কৃতজ্ঞতা প্রকাশ করেন।
তিনি ওই বৈঠকে জানান নবোদয় বিদ্যালয়ে যারা চাকরির জন্য যাদের সব প্রক্রিয়া সম্পন্ন হয়েছে লকডাউনের পরেই তাদের নিয়োগ করা হবে এবং ২০২০-র নেট পরীক্ষার তারিখ শীঘ্রই ঘোষণা করা হবে।
লকডাউন চলাকালীন শিক্ষকরা যাতে তাদের কর্তব্য পালনে অবিচল থেকে ছাত্র স্বার্থে কাজ করেন তার জন্য অনুরোধ জানান। তিনি বলেন ভারতবর্ষে শিক্ষকদের ভগবানের উপরে স্থান দেওয়া হয়েছে। আচার্য দেব ভব এই আপ্ত বাক্য মাথায় রেখে শিক্ষকদের সম্মান জানানো আমাদের কর্তব্য।
শ্রী পোখরিয়াল বলেন দেশ এক অভূতপূর্ব আপতকালিন স্বাস্থ্য ব্যবস্থার মধ্যে দিয়ে চলেছে, এই সময় ছাত্র এবং অভিভাবকদের আলাদা আলাদা ধরনের সমস্যার মধ্যে দিয়ে যেতে হচ্ছে এই পরিস্থিতিতে শিক্ষক কেই দায়িত্ব নিয়ে সমস্যার সমাধান করতে হবে। করোনায় দিল্লির একটি প্রাথমিক স্কুলের শিক্ষকের মৃত্যুতে তিনি শোক প্রকাশ করেন।
অনলাইনে পড়াশোনার ক্ষেত্রে শিক্ষক সমাজ যে ভাবে প্রযুক্তি সহায়ক ব্যবস্থার সাথে নিজেদেরকে মানিয়ে নিয়েছেন তিনি তার প্রশংসা করেন। লকডাউনের পর বিদ্যালয় খুললে উদ্ভূত পরিস্থিতিতে কিভাবে সমস্যার সমাধান করা যেতে পারে তা নিয়েও শ্রী পোখরিয়াল আলোচনা করেন।সি বি এস ই খুব শীঘ্রই এই সংক্রান্ত একটি চেক লিস্ট প্রকাশ করবে বলে তিনি জানান।
বৈঠকে তিনি শিক্ষকদের কোভিড-১৯ সংক্রান্ত নীতি নির্দেশিকা মেনে চলার আহ্বান জানান।
CG/SDG
(
অসামরিকবিমানপরিবহণমন্ত্রক
আইসিএমআর এবং বম্বে আইআইটি-কে ড্রোন ব্যবহারে অনুমতি দিয়েছে অসামরিক বিমান চলাচল মন্ত্রক
নয়াদিল্লী, ১৩ সেপ্টেম্বর, ২০২১
অসামরিক বিমান চলাচল মন্ত্রক এবং ডিরেক্টরেট জেনারেল অফ সিভিল অ্যাভিয়েশন  ২০২১এর ড্রোন বিধি অনুযায়ী ইন্ডিয়ান কাউন্সিল অফ মেডিকেল রিসার্চ  এবং ইন্সিটিটিউট অফ টেকনোলজি- বম্বে -কে শর্ত সাপেক্ষে ড্রোন ব্যবহারে অনুমতি দিয়েছে। আইসিএমআর ড্রোন ব্যবহার করে আন্দামান ও নিকোবর দ্বীপপুঞ্জ, মণিপুর এবং নাগাল্যান্ডে ৩ হাজার মিটার উচ্চতা পর্যন্ত এক্সপেরিমেন্টাল বিয়ন্ড ভিজ্যুয়াল লাইন অফ সাইট এর সাহায্যে টিকা সরবরাহ করতে পারবে। আইআইটি-বি তার নিজস্ব প্রাঙ্গনে গবেষণা, উন্নয়ন এবং পরীক্ষামূলক কাজে ড্রোন ব্যবহার করতে পারবে। উভয় ক্ষেত্রেই এক বছরের জন্য শর্ত সাপেক্ষে অথবা পরবর্তী নির্দেশ না দেওয়া পর্যন্ত এই ছাড়পত্র দেওয়া হয়েছে। এ বিষয়ে বিস্তারিত তথ্য জানা যাবে অসামরিক বিমান চলাচল মন্ত্রকের- https://www.civilaviation.gov.in/en ওয়েবসাইট থেকে।
এর আগে চলতি বছরের ১১ সেপ্টেম্বর অসামরিক বিমান চলাচল মন্ত্রী জ্যোতিরাদিত্য সিন্ধিয়া ড্রোনের সাহায্যে ওষুধ এবং টিকা সরবরাহের জন্য তেলেঙ্গানা রাজ্যে বিকারাবাদে ‘মেডিসিন্স ফ্রম দ্য স্কাই’ নামে একটি প্রকল্পের সূচনা করেছিলেন। উল্লেখ্য এ বছরের ২৫ আগস্ট অসামরিক বিমান চলাচল মন্ত্রক ড্রোন ব্যবহারের ক্ষেত্রে নিরাপত্তা এবং সুরক্ষার কথা বিবেচনা করে ড্রোন বিধি ২০২১এ বেশকিছু শিথিলতা নিয়ে এসেছে।
CG/SS/NS
(Visitor Counter : 101
সামাজিকন্যায়ওক্ষমতায়নমন্ত্রক
বিশেষভাবে সক্ষম যুবসম্প্রদায়ের সামনে তথ্যপ্রযুক্তি সংক্রান্ত সমস্যাগুলি মোকাবিলা করার উপায়সমূহের সন্ধান দেওয়ার দু’দিনের বিশেষ কর্মসূচি শুরু হচ্ছে আগামীকাল
নয়াদিল্লি, ৮ নভেম্বর, ২০১৮
নতুন দিল্লীতে আগামীকাল  দিব্যাঙ্গদের নিয়ে দু’দিনের একটি কর্মসূচি শুরু হচ্ছে। ‘গ্লোবাল আইটি চ্যালেঞ্জ ফর ইয়ুথ উইথ ডিসেবিলিটিস, ২০১৮’ শীর্ষক এই সম্মেলনে বিশেষভাবে সক্ষম যুবসম্প্রদায়ের সামনে তথ্যপ্রযুক্তি সংক্রান্ত যে সমস্যাগুলি রয়েছে সেগুলি মোকাবিলা করার পন্থাপদ্ধতি নিয়ে আলোচনা হবে। কোরিয়া সরকার এবং রিহ্যাবিলিটেশন ইন্টারন্যাশনালের সঙ্গে যৌথ উদ্যোগে সামাজিক ন্যায় ও ক্ষমতায়ন মন্ত্রকের আওতাধীন দিব্যাঙ্গ কল্যাণ দপ্তর এই কর্মশিবিরের আয়োজন করছে। এই কর্মসূচিটি বিশেষভাবে সক্ষম যুবক-যুবতীদের তাঁদের সীমাবদ্ধতা জয় করে তথ্য ও যোগাযোগ প্রযুক্তিকে কাজে লাগিয়ে কিভাবে এগিয়ে যেতে সাহায্য করতে পারে তার রেখাচিত্র তৈরি করে দেবে। কেন্দ্রীয় সামাজিক ন্যায় ও ক্ষমতায়ন মন্ত্রী শ্রী থাওয়ারচাঁদ গেহলট আগামীকাল এই কর্মসূচির উদ্বোধন করবেন এবং ১১ই নভেম্বর তিনি বিজয়ীদের হাতে পুরস্কার তুলে দেবেন।
প্রসঙ্গত, ১৩ থেকে ২১ বছর বয়সী প্রায় একশো জন দিব্যাঙ্গ যুবক-যুবতী যাঁদের দৃষ্টি, শ্রবণ এবং অন্যান্য বিকাশমূলক ঘাটতি রয়েছে তাঁরা এই কর্মসূচিতে অংশ নেবেন। ১৮টি দেশের থেকে প্রতিনিধিরা এই শিবিরে যোগ দেবেন। এর মধ্যে রয়েছে ইন্দোনেশিয়া, চিন, ভিয়েতনাম, মালেশিয়া, থাইল্যান্ড, শ্রীলঙ্কা, বাংলাদেশ প্রভৃতি রাষ্ট্র। ভারত ১২ জন সদস্যের তিনটি দল এই কর্মশিবিরে অংশ নিচ্ছে। এই কর্মসূচিতে অংশ নেওয়ার জন্য এদের কুরুক্ষেত্রের প্রযুক্তি সংক্রান্ত জাতীয় প্রতিষ্ঠান ন্যাশনাল আইটি চ্যালেঞ্জ-এর ভিত্তিতে নির্বাচিত করা হয়েছে।
CG/SSS/DM/…
(Visitor Counter : 95
জলশক্তি মন্ত্রক
প্রধানমন্ত্রী শ্রী নরেন্দ্র মোদী ২২শে মার্চ বিশ্ব জল দিবস উপলক্ষ্যে “জলশক্তি অভিযান : বৃষ্টির জল ধরুন” কর্মসূচীর সূচনা করবেন
প্রধানমন্ত্রীর উপস্থিতিতে কেন্দ্রীয় জলশক্তি মন্ত্রী এবং মধ্যপ্রদেশ ও উত্তরপ্রদেশের মুখ্যমন্ত্রীরা কেন বেতয়া লিঙ্ক প্রকল্পের জন্য ঐতিহাসিক চুক্তি স্বাক্ষরিত করবেন
নতুন দিল্লি, ২১শে মার্চ, ২০২১
প্রধানমন্ত্রী শ্রী নরেন্দ্র মোদী বিশ্ব জল দিবস উপলক্ষ্যে ২২শে মার্চ “জলশক্তি অভিযান : বৃষ্টির জল ধরুন” কর্মসূচীর সূচনা করবেন। প্রধানমন্ত্রী ভিডিও কনফারেন্সের মাধ্যমে সংশ্লিষ্ট দপ্তর ও মন্ত্রকের কেন্দ্র ও রাজ্য সরকারী আধিকারিক, জেলাশাসক, জেলার ডেপুটি কমিশনার এবং সব গ্রামের প্রধানদের উদ্দেশে বক্তব্য রাখবেন। “বৃষ্টির জল ধরুন, যেখানে বৃষ্টি পড়বে, যখন বৃষ্টি পড়বে” ভাবনায় দেশজুড়ে গ্রামাঞ্চল ও শহরে এই কর্মসূচী শুরু হবে। ২২শে মার্চ থেকে ৩০শে নভেম্বর পর্যন্ত প্রাক মৌসুমী ও মৌসুমী এই দুটি পর্বে কর্মসূচী বাস্তবায়িত হবে।
তৃণমূল স্তরে জনসাধারণের অংশগ্রহণের মধ্যে দিয়ে জল সংরক্ষণের এই অভিযান জন-আন্দোলনের রূপ নেবে। বৃষ্টির জল সিঞ্চনের জন্য বিভিন্ন আবহাওয়ায় মাটির নিচে প্রয়োজনীয় ব্যবস্থা নেওয়া হবে। এর মধ্য দিয়ে বৃষ্টির জল যথাযথভাবে সংরক্ষিত হবে।
এই অনুষ্ঠানের পর প্রতিটি জেলায় সব গ্রাম পঞ্চায়েতে জল ও জল সংরক্ষণ নিয়ে গ্রাম সভা অনুষ্ঠিত হবে। গ্রাম সভাগুলিতে জল সংরক্ষণের জন্য জল সপ্তাহ উদযাপিত হবে। তবে যে সব রাজ্যে নির্বাচন হচ্ছে সেইসব রাজ্যকে এই কর্মসূচির বাইরে রাখা হবে।
কেন বেতয়া লিঙ্ক প্রকল্পের চুক্তি
যেসব অঞ্চলে বাড়তি জল রয়েছে সেখান থেকে খরা প্রবণ অঞ্চলে অতিরিক্ত জল পাঠানোর জন্য নদীগুলির মধ্যে আন্তঃ-সংযোগের যে স্বপ্ন প্রাক্তন প্রধানমন্ত্রী শ্রী অটল বিহারী বাজপেয়ী দেখেছিলেন এই চুক্তির ফলে সেই পরিকল্পনা বাস্তবায়ন শুরু হবে। আন্তঃরাজ্য সহযোগিতার ক্ষেত্রে এই প্রকল্প বিশেষ গুরুত্বপূর্ণ। দৌধন জলাধার এবং কেন ও বেতয়া নদীর মধ্যে খাল কাটার মাধ্যমে এই প্রকল্পে কেন নদী থেকে জল বেতয়া নদীতে পাঠানো হবে। এছাড়াও এই প্রকল্পে নিম্ন ওর প্রকল্প, কোঠা ব্যারেজ, বীণা কমপ্লেক্স মাল্টিপারপাস প্রকল্প অন্তর্ভুক্ত রয়েছে। প্রকল্পটি বাস্তবায়িত হলে ১০ লক্ষ ৬২ হাজার হেক্টর জমিকে সেচের জলসেচের আওতায় আনা যাবে। এছাড়াও ৬২ লক্ষ মানুষের জন্য পানীয় জল সরবরাহ করা যাবে ও ১০৩ মেগাওয়াট জলবিদ্যুৎ উৎপাদিত হবে।
মধ্যপ্রদেশের পান্না, টিকমগড়, ছাতারপুর, সাগর, দাতিয়া, দামো, বিদিশা, শিবপুরী এবং রাইসেন এবং উত্তরপ্রদেশের বান্দা, মাহাবো, ঝাঁসি এবং ললিতপুর জেলা সহ জল সঙ্কটে দীর্ণ বুন্দেলখন্ড এই প্রকল্প থেকে প্রভূত উপকৃত হবে। জল সংকট যাতে দেশের উন্নয়নে ব্যাঘাত সৃষ্টি করতে না পারে সেটি নিশ্চিত করতে নদীগুলিকে যুক্ত করা হবে।
প্রতিরক্ষামন্ত্রক
যুদ্ধে নিহত সৈনিকের বিধবা স্ত্রী-দের জন্য কল্যাণ মূলক প্রকল্প
নয়াদিল্লী, ১ এপ্রিল, ২০২২
প্রতিরক্ষা মন্ত্রক সবসময় সশস্ত্র বাহিনীতে যুদ্ধে নিহত সৈনিকের বিধবা স্ত্রী/পরিবারের জন্য একাধিক কল্যাণ মূলক ব্যবস্থা নিয়েছে। কেন্দ্রীয় সৈনিক বোর্ডের মাধ্যমে পরিচালিত বর্তমানে কল্যাণ মূলক প্রকল্পগুলিতে বেশ কিছু পরিবর্তন আনা হয়েছে। নৌ এবং বিমান বাহিনীতে শুধুমাত্র হাবিলদার এবং তার নীচের পদ পর্যন্ত ‘প্রাক্তন সৈনিক /বিধবার দিব্যাঙ্গ শিশুদের ১০০ শতাংশ আর্থিক সহায়তা’ প্রকল্পটি প্রযোজ্য রয়েছে।এখন এই প্রকল্পের সুবিধার আওতায় নিয়ে আসা হয়েছে নৌ ও বিমান বাহিনীর জুনিয়ার কমিশনড অফিসার  পদমর্যাদার ইএসএম/বিধবাদের। উপরন্তু এখন প্রতি মাসে ১ হাজার টাকার পরিবর্তনে এখন ৩ হাজার টাকা করে অনুদান দেওয়া হচ্ছে।
মৃত সৈনিক/যুদ্ধে নিহত সৈনিকের বিধবা স্ত্রী-য়ের পরিবারকে সর্বোচ্চ সম্ভাব্য সহায়তা দেওয়ার লক্ষ্যে সার্ভিস হেড কোয়ার্টার তাদের প্রকল্পগুলিতেও উপযুক্ত পরিবর্তন এনেছে। ভারতীয় বিমান বাহিনী আইএএফ-এর আধিকারিকদের সাহায্যে বেশকিছু পরিবর্তন নিয়ে এসেছে। প্রতিরক্ষা কর্মীদের বিধবা স্ত্রী/পরিবারের জন্য সেনা, নৌ ও বিমান বাহিনীর সংশ্লিষ্ট প্রধান কার্যালয় সহানুভূতিশীল নিয়োগের ব্যবস্থা করেছে।এ ক্ষেত্রে ২০১৬ সাল থেকে এখনও পর্যন্ত বিমান বাহিনীতে ৩০ জন এবং ২০১৪ সালে থেকে নৌবাহিনীতে ৩৫ জনকে নিয়োগ করা হয়েছে।
লোকসভায় আজ ডঃ টি আর পরিবেন্ধরের প্রশ্নের লিখিত উত্তরে এই তথ্য দিয়েছেন প্রতিরক্ষা প্রতিমন্ত্রী শ্রী অজয় ভাট।
CG/SS/NS
(Visitor Counter : 92
প্রধানমন্ত্রীরদপ্তর
বিশ্বজুড়ে প্রাণবন্ত তামিল সংস্কৃতি অত্যন্ত জনপ্রিয় : প্রধানমন্ত্রী
নয়াদিল্লি, ১৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী সিঙ্গাপুরের প্রধানমন্ত্রী শ্রী লি সিয়েন লুং-এর একটি ট্যুইটের প্রত্যুত্তর দিয়েছেন। শ্রী লুং জানিয়েছেন যে এএনকে, কেবুন বারু এবং ওয়াইসিকে-র বাসিন্দাদের সঙ্গে তিনি দেরিতে হলেও পোঙ্গল উদযাপন করেছেন।
ঐ ট্যুইটের জবাবে প্রধানমন্ত্রী বলেন :
“জেনে খুব ভালো লাগল। বিশ্বজুড়ে প্রাণবন্ত তামিল সংস্কৃতি অত্যন্ত জনপ্রিয়।”
PG/CB/DM/
(
প্রধানমন্ত্রীরদপ্তর
পুণ্যাত্মা দলাই লামার ৮৬তম জন্মদিনে প্রধানমন্ত্রীর শুভেচ্ছা
নতুনদিল্লি, ৬ই জুলাই, ২০২১
প্রধানমন্ত্রী শ্রী নরেন্দ্র মোদী পুণ্যাত্মা দলাই লামার সঙ্গে আজ কথা বলেছেন এবং তাঁর ৮৬তম জন্মদিনে তাঁকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ টেলিফোনে পুণ্যাত্মা @DalaiLamaকে তাঁর ৮৬তম জন্মদিনের শুভেচ্ছা জানালাম। আমরা তাঁর সুস্থ ও দীর্ঘ জীবন কামনা করি।“
CG/CB
(Visitor Counter : 185
কৃষিমন্ত্রক
জাতীয় কৃষি বাজার  কৃষকদের স্বাচ্ছন্দের ক্ষেত্র প্রসারিত করছে
নতুন দিল্লি, ৪ ফেব্রুয়ারি, ২০২১
জাতীয় কৃষি বাজার যা ই- এনএএম নামে পরিচিত কৃষি বিপণনের ক্ষেত্রে উল্লেখযোগ্য ভূমিকা গ্রহণ করেছে। এর মাধ্যমে কৃষকরা ডিজিটাল প্ল্যাটফর্ম ব্যবহার করে ক্রেতাদের সাথে সরাসরি যোগাযোগ রক্ষা করতে পারছেন। এর পাশাপাশি বাণিজ্যিক লেনদেনের ক্ষেত্রেও স্বচ্ছতা আসছে। এই ব্যবস্থায় মান অনুসারে পণ্যের দামের যথাযথ মূল্যায়ন হচ্ছে। ফলে 'এক জাতি এক বাজার' এই ধারণার বিকাশ ঘটছে।
ই-এনএএম- এর অধীনে ১৮ টি রাজ্য এবং তিনটি কেন্দ্রশাসিত অঞ্চল জুড়ে মোট এক হাজারটি বাজারকে সংযোগ ঘটানো হয়েছে। এ পর্যন্ত ১.৬৯ কোটি কৃষক এবং ১.৫৫ লক্ষ ব্যবসায়ী এই ই- প্ল্যাটফর্মের আওতায় এসেছেন। স্বচ্ছ নীলাম প্রক্রিয়া কৃষকদের এই প্ল্যাটফর্মের মাধ্যমে ব্যবসা করতে উৎসাহিত করছে।
ই-এনএএম- প্লাটফর্মে এ পর্যন্ত মোট ৪.১৩ কোটি মেট্রিক টন মোট পণ্য এবং ৩.৬৮ কোটি নারিকেল ও বাঁশ যার মোট বাণিজ্য পরিমাণ ১.২২ লক্ষ কোটি টাকা রেকর্ড করা হয়েছে। কৃষকদের সরাসরি অর্থ প্রদান করা এই প্ল্যাটফর্মের মাধ্যমেই সম্ভব হয়েছে।
২০২১ সালের ১ ফেব্রুয়ারি প্রকাশিত কেন্দ্রীয় বাজেটে অর্থমন্ত্রী শ্রীমতি নির্মলা সীতারামন আরও এক হাজারটি মান্ডিকে ই-এনএএম-প্ল্যাটফর্মের সঙ্গে যুক্ত করেছেন।
গ্রামোন্নয়নমন্ত্রক
অমৃত সরোবর মিশনের কাজের অগ্রগতি পর্যালোচনায় উচ্চ পর্যায়ের বৈঠকে পৌরহিত্য করেন গ্রামোন্নয়ন সচিব শ্রী শৈলেশ কুমার সিং
নয়াদিল্লি, ১৭ মে, ২০২৩
অমৃত সরোবর মিশনের কাজের অগ্রগতি পর্যালোচনা করতে এবং গুণমান নিশ্চিত করতে গতকাল এক উচ্চ পর্যায়ের বৈঠকে পৌরহিত্য করেন কেন্দ্রীয় গ্রামোন্নয়ন মন্ত্রকের সচিব শ্রী শৈলেশ কুমার সিং। অতিরিক্ত মুখ্যসচিব, প্রধান সচিব এবং সচিব ছাড়াও বিভিন্ন রাজ্য ও কেন্দ্রশাসিত অঞ্চলের গ্রামোন্নয়ন দপ্তরের সচিবরা মিশন অমৃত সরোবরের রাজ্য স্তরের নোডাল আধিকারিকরা ৭০০টিরও বেশি জেলার ডিএম/ডিসি/সিইও এবং জেলা নোডাল আধিকারিকরা বৈঠকে যোগ দেন।
কেন্দ্রীয় গ্রামোন্নয়ন দপ্তরের সচিব অমৃত সরোবর প্রকল্পের গুণমান নিশ্চিত করতে চূড়ান্ত পর্যায়ের পরীক্ষা-নিরীক্ষার উপর জোর দেন। এছাড়াও তিনি বিভিন্ন ব্লক স্তরে কাজের উপর বিশেষ গুরুত্ব দেন। যেসব জায়গায় সরোবর তৈরি বা সংস্কার করা হয়েছে, সেখানে কাজের গুণমান খতিয়ে দেখতে মহাত্মা গান্ধী এনআরইজিএস তহবিলের মাধ্যমে সোশ্যাল অডিট দল পাঠানো হবে। এই নমুনাগুলি আবার খতিয়ে দেখবে রাজ্য বা কেন্দ্রশাসিত অঞ্চলের প্রতিনিধিরা। এছাড়াও, জাতীয় স্তরে পর্যবেক্ষণ করা হবে নির্বাচিত কিছু অমৃত সরোবর পরীক্ষা করে দেখা হবে। পরবর্তীতে এই নিরীক্ষণ কাজের জন্য একটি অ্যাপও তৈরি করা হচ্ছে।
সব রাজ্য ও কেন্দ্রশাসিত অঞ্চলগুলি আসন্ন বর্ষা মরশুমের আগে ১০ জুন, ২০২৩ তারিখের মধ্যে অমৃত সরোবরের কাজগুলি পর্যবেক্ষণ করে দেখবে।
উল্লেখ্য, প্রধানমন্ত্রী ২০২২ সালের ২৪ এপ্রিল প্রতিটি জেলায় সুসংহত জলের উৎস প্রদানের জন্য এই মিশন অমৃত সরোবরের সূচনা করেন। কমপক্ষে ৭৫টি অমৃত সরোবর নির্মাণ বা সংস্কার করা হবে বলে আশা করা হচ্ছে। জাতীয় স্তরে এই মিশনের নির্দেশিকা অনুযায়ী ৫০ হাজার অমৃত সরোবর তৈরির লক্ষ্যমাত্রা নেওয়া হয়েছে।
এই মিশনটি গ্রামোন্নয়ন দপ্তর; ভূমি রাজস্ব; পানীয় জল ও পয়ঃপ্রণালী বিভাগ; জলসম্পদ বিভাগ; পঞ্চায়েতি রাজ মন্ত্রক; বন পরিবেশ ও জলবায়ু পরিবর্তন মন্ত্রক, সড়ক পরিবহণ মন্ত্রক, রেল মন্ত্রক সহ বিভিন্ন কেন্দ্রীয় মন্ত্রকের সহায়তায় কার্যকর করা হচ্ছে। উল্লেখ্য, এই মিশনকে সফল করে তুলতে জনঅংশীদারিত্ব এবং অসরকারি সংগঠনগুলিকে একত্রিত করার কাজেও উৎসাহ দেওয়া হচ্ছে।
(PG/PM/SB
শিল্পওবাণিজ্যমন্ত্রক
বৈদেশিক বাণিজ্যে মহানির্দেশালয়কে নিয়ন্ত্রক নয়, সুযোগ-সুবিধা প্রদানকারী হতে হবে : সুরেশ প্রভু
নয়াদিল্লি, ০৩ মে, ২০১৮
বর্তমানে বৈদেশিক বাণিজ্য ভারতের কাছে একটি কৌশলগত বিষয় হয়ে উঠেছে। এরফলে, দেশের অর্থনীতি বিকাশের পাশাপাশি ভারত আন্তর্জাতিক বাণিজ্যের সঙ্গেও যুক্ত হচ্ছে। বাণিজ্য দপ্তরের অন্তর্গত বিদেশি বাণিজ্যের মহানির্দেশালয় বা ডিজিএফটি আয়োজিত একটি বৈঠকে আজ একথা বলেন কেন্দ্রীয় শিল্প ও বাণিজ্য এবং অসামরিক বিমান পরিষেবা মন্ত্রী শ্রী সুরেশ প্রভু।
বৈঠকে ভারতের বিভিন্ন প্রান্ত থেকে আগত ডিজিএফটি-র আঞ্চলিক আধিকারিকদের মন্ত্রী বলেন, রপ্তানি বাড়াতে রাজ্য সরকারগুলির সঙ্গে একত্রে কাজ করতে হবে। শ্রী প্রভু বলেন, ডিজিএফটি-র আধিকারিকদের নিয়ন্ত্রকের পরিবর্তে বরং সুযোগ-সুবিধা প্রদানকারীর ভূমিকা পালন করতে হবে। পরিবহণ ব্যবস্থার উন্নতি সহ রপ্তানির প্রসারের জন্য প্রত্যেকটি রাজ্যে মুখ্যসচিবদের নেতৃত্বে কমিটি গঠনের পরামর্শ দেন মন্ত্রী।
শ্রী প্রভু আরও বলেন, ডিজিএফটি-কে সেসব জেলাকে চিহ্নিত করতে হবে, যেখানে নানা বিশেষ ধরণের সামগ্রী উৎপাদনের ক্ষমতা রয়েছে। ডিজিএফটি-র আধিকারিকরা এই কাজের লক্ষ্যমাত্রা পূরণ করলে পুরস্কৃত হবেন বলেও মন্ত্রী ঘোষণা করেন।
CG/SC/SB…
(Visitor Counter : 66
সংস্কৃতিমন্ত্রক
নতুন দিল্লির রবীন্দ্র ভবনে আজাদি কা অমৃত মহোৎসব-এর অঙ্গ হিসেবে স্বাধীনতার ৭৫ বছরের স্মরণে ‘কথা ক্রান্তিবীরো কী’ শীর্ষক এক প্রদর্শনীর উদ্বোধন করা হয়েছে
নতুন দিল্লি, ১৫ আগস্ট, ২০২১
উত্তর পূর্বাঞ্চল উন্নয়ন, পর্যটন ও সংস্কৃতি মন্ত্রী শ্রী জি. কিষাণ রেড্ডি রবিবার  নতুন দিল্লির রবীন্দ্র ভবনে ললিতকলা গ্যালারিতে আলুরী সীতারামারাজু সহ একাধিক বিপ্লবী, শহীদ দিবস এবং চম্পারণ সত্যাগ্রহের ওপর নির্মিত একটি চিত্র প্রদর্শনীর উদ্বোধন করেছেন। এই উদ্বোধনী অনুষ্ঠানে উপস্থিত ছিলেন কেন্দ্রীয় সংস্কৃতি প্রতিমন্ত্রী শ্রী অর্জন রাম মেঘওয়াল ও শ্রীমতী মীনাক্ষী লেখি।
স্বাধীনতার ৭৫ বছর পূর্তি উপলক্ষে আজাদি কা অমৃত মহোৎসবের অঙ্গ হিসেবে রবীন্দ্র ভবনে ‘কথা ক্রান্তিবীরো কী’ শীর্ষক এই প্রদর্শনীর আয়োজন করা হয়েছে। অনুষ্ঠানে জাতীয় স্মৃতি সৌধ কর্তৃপক্ষের চেয়ারমম্যান শ্রী তরুণ বিজয়, ললিতকলা অ্যাকাডেমির প্রটেম চেয়ারম্যান সহ অন্যান্য ব্যক্তিত্ব উপস্থিত ছিলেন।
অনুষ্ঠানে শ্রী জি. কিষাণ রেড্ডি বলেন, এই ছবিগুলি হাজারটি শব্দের মতো মূল্যবান। বিভিন্ন শিল্পীদের তৈরি এই চিত্রগুলি থেকে বিপ্লবীদের সম্পর্কে যথার্থই ধারণা পাওয়া যায়। তিনি আরও জানান, প্রধানমন্ত্রী প্রায়শই ব্রিটিশ ঔপনিবেশিকতাবাদের বিরুদ্ধে বিপ্লবীদের সংগ্রামের কথা বার বার তুলে ধরেছেন। পাশাপাশি প্রধানমন্ত্রী অপরিচিত একাধিক স্বাধীনতা সংগ্রামী, বিপ্লবীদের পরিচয় সকলের সামনে তুলে ধরার কথা বার বার বলেছেন। শ্রী রেড্ডি বলেন, আলুরী সীতারামারাজু এবং কোমারাম ভীম-এর মতো স্বাধীনতা সংগ্রামীদের অবদান এতদিন স্বীকৃতি পায়নি। এই প্রদর্শনীর মাধ্যমে তাদের প্রতি যথাযথ সম্মান প্রদর্শন সুনিশ্চিত হবে বলেও আশাপ্রকাশ করেন তিনি। কেন্দ্রীয় মন্ত্রী আরও বলেন, শহীদ দিবস, চম্পারণ সত্যাগ্রহ এবং জালিয়ানওয়ালাবাগের মতো ঘটনা এই চিত্র প্রদর্শনীর মাধ্যমে তুলে ধরা হয়েছে।
অনুষ্ঠানে উপস্থিত কেন্দ্রীয় সংস্কৃতি প্রতিমন্ত্রী শ্রী অর্জুন রাম মেঘওয়াল বলেন, উধম সিং, ভগৎ সিং, চন্দ্রশেখর আজাদ –এর মতো মহান শহীদদের জীবন ও আত্মত্যাগের ওপর নির্মিত এই চিত্র প্রদর্শনী যথেষ্টই তাৎপর্যপূর্ণ। তিনি বলেন, এই বিপ্লবীদের সর্বোচ্চ আত্মত্যাগের কাহিনী তরুণ প্রজন্মের সামনে তুলে ধরা প্রয়োজন। এতে তরুণ প্রজন্মের মধ্যে দেশাত্মবোধ জাগিয়ে তোলা সম্ভব হবে। কেন্দ্রীয় সংস্কৃতি মন্ত্রক এই ধরণের চিত্র প্রদর্শনীর আয়োজন করায় উচ্ছ্বসিত প্রশংসা করেছেন শ্রীমতী মীনাক্ষী লেখি। এই প্রদর্শনীতে ১০০টিরও বেশি চিত্র – শিল্পকর্ম তুলে ধরা হয়েছে। আগামী ৩০ আগস্ট পর্যন্ত চলবে এই প্রদর্শনী। সকাল ১১টা থেকে সন্ধ্যে ৭টা পর্যন্ত জনসাধারণের জন্য উন্মুক্ত থাকছে এই প্রদর্শনী।
CG/SS/SKD/
(Visitor Counter : 186